Storia di e Forno na Rancho 


| | E forno na Rancho a wordo traha pa 
M7! | Santiago (Papa Chago) Tromp na aña 
AONT 1892. E ta e unico forno cu a keda 
Aruba. E ta esun mas cuida den Caribe 
y un di e famoso monumentonan 
industrial historico di Aruba. E forno aki 
a wordo usa pa traha kalki door di kima 
piedra of coral (na Ingles limestone). 
Fornonan sera ta usa menos palo pa 
kima cu esnan habri. Kalki tabatin 
varios uso, uno sigur e tempo ey tabata 
ii: aia pa blancha cas (cu aloe). E forno aki tin 
un haltura conico di 6 meter y mei. E tin un chemene rondo y cortico. E basis 
(parti abou) tin un forma cuadra cu e hukinan bon acaba. E hanchura di e basis ta 
mas o menos 23 meter. E murayanan ta traha di piedra y coral y mas o menos 50 
centimeter diki. Den dje tin e forno. Na un banda tin tres buraco. E persona cu ta 
cende e forno ta drenta den un buraco (haltura di un persona). Door di un buraco 
ta cende e forno usando zuurstof. Ora esaki ta cabando por sigui yena mas. Na fin 
di e proceso e forno mester fria. Despues e puiro mester wordo geblast. Esaki ta 
un poco peligroso pa motibo cu e por haci daño na bo curpa of wowo asina cu bo 
haya contacto cune. E forno aki a wordo usa te na mitad di '20 y na aña 1970 el a 
wordo restaura. Monumentenzorg a tum'e over na 1982. Sr. Clifford Rosa, cu ta 
dirigi Stichting Rancho tabatin plan pa bay restaur'e. Ohala, pasobra e ta algo 
importante pa nos historia. 

